kardosdrur/scandi-wiki huggingface dataset:
René Fredensborg

René Fredensborg (født 6. juni 1972) er en dansk journalist, radiovært og forfatter. Han arbejder som kulturkommentator på Ekstra Bladet, og har tidligere bl.a. været ansat på Radio24syv, hvor han blandt andet har været en drivende kraft bag kulturprogrammet AK24syv.

Karriere 
Han blev færdig som journalist i 2001, og blev umiddelbart efter ansat på Urban. I 2004 var han den ene af værterne på DR2's satireprogram Den Halve Sandhed, der især er kendt for en række spektakulære happenings, bl.a. genbesættelsen af Christiania. Han blev senere ansat som musik- og filmanmelder på gratisavisen Nyhedsavisen.

Efter René Fredensborg i to artikler i Nyhedsavisen beskrev, hvordan han kastede med brosten og lavede barrikader på Nørrebro i forbindelse med urolighederne ved rydningen af Ungdomshuset, valgte Nyhedsavisens chefredaktør, David Trads, at bortvise René Fredensborg, men han blev kort tid efter genansat og slap med en skriftlig advarsel.

Siden Nyhedsavisens lukning har René Fredensborg hovedsagligt beskæftiget sig som freelance-skribent for Dagbladet Information, Euroman og Filmmagasinet Ekko. Netop Ekko skabte voldsom debat efter, at Fredensborg i en større gonzo-inspireret artikel beskrev filmbranchen, særligt Det Danske Filminstitut, som blev beskyldt for at være præget af indspisthed og kammerateri. Artiklen førte til at en filmkonsulent blev fyret efter at have tilbudt René Fredensborg kokain på et udviklingsseminar for dokumentarfilm.

Fredensborg arbejder stadig på sin dokumentarfilm under titlen System A, som handler om den danske arbejdsløshedsindustri og bliver produceret hos Zentropa. I 2011 udgav René Fredensborg sin debutroman Hønsehunde, der i satirisk form udstiller både musikbranche, medier og tidens mand på godt og ondt.

Fredensborg har været radiovært på Radio24syv siden stationens start i 2011, og han var i de første fire år af radioens levetid en hovedkraft på et dagligt, 2-timers kulturprogram AK24syv samt et ugentligt interviewprogram Syvkabalen. I august 2015 blev René Fredensborg i stedet studievært på et dagligt nyheds- og debatprogram i eftermiddagtimerne med titlen Reporterne. Siden har han gjort sig i programmerne René Linjer og Forældreintra.

Med en række indslag i programmet AK24syv skabte René Fredensborg sammen med sin medvært Anders Christiansen serien Sincere, der med gravende journalistik undersøger påstande om misbrug af Wikipedia til at fremme egne interesser, hvor Jesper Winge Leisner beskyldes for manipulationer af indholdet på Wikipedia-profiler.

René Fredensborg blev opsagt på Radio 24syv d. 20/6-2018

Referencer

Eksterne henvisninger 
 
 http://www.dr.dk/Nyheder/Indland/2007/03/03/03151852.htm?wbc_purpose=update+-+81k
 http://avisen.dk/journalist-slipper-advarsel-050307.aspx
 http://journalisten.dk/stojberg-og-mig
 http://politiken.dk/kultur/film/ECE1200500/filmbranchen-en-tragisk-komedie-om-kokain-druk-og-korruption/ 
 http://www.e-pages.dk/politiken/5025/2
 http://www.byensforlag.dk/

Journalister fra Danmark
Romanforfattere fra Danmark
Kalmar Slot

Kalmar Slot () er et svensk slot i Kalmar, Kalmar län, Småland. Slottet er beliggende hvor Kalmars middelalderlige havn lå i Slottsfjärden, og har spillet en afgørende rolle i Sveriges historie, siden slottets opførelse blev påbegyndt i slutningen af 1100-tallet. På det sted blev der på Knut Erikssons tid bygget et kastel – et rundt befæstningstårn. Magnus Ladulås lod i 1280'erne bygge en forsvarsborg rundt om kastellet. I 1397 var slottet centrum for en af de vigtigste politiske begivenheder i Nordens historie: dannelsen af Kalmarunionen – en union bestående af de nordiske lande, skabt af dronning Margrete 1.

I 1500-tallet havde slottet sin største glansperiode, hvor det fik sit nuværende udseende. Gustav Vasa og to af hans sønner, Erik 14. og Johan 3., ombyggede den middelalderlige borg til et pragtpalads, der var en renæssancekonge værdig. Salene fik deres indretning og slottets forskellige dele blev føjet sammen til den forening af forsvarsfæstning og eventyrslot, som er Sveriges bedst bevarede renæssanceslot.

Slotsruinen

Eksterne henvisninger 

Virtuell rundtur 
Kalmar Slots oficielle hjemmeside 

Slotte i Sverige
Bygninger, konstruktioner og anlæg i Kalmar län
Seværdigheder i Kalmar län
Slot
Krølle-Bølle

Krølle Bølle er en troldedreng, der holder til på det nordlige Bornholm. Ludvig Mahler opfandt trolden for sin søn under 2. verdenskrig.

Krølle-Bølle bor i Langebjerg på Nordbornholm sammen med sin familie, der styres af faderen, Bobbarækus. Hans mor hedder Bobbasina og hans søster Krølle Borra. Krølle Bølle er ofte ude på narrestreger, og som så mange andre børn forstår han ikke altid konsekvenserne af sine handlinger.

Det er uvist om familien "i virkeligheden" tilhører De Underjordiske og ikke reelt er trolde. Muligvis er historierne digtet på baggrund af overtroen på Bornholm om De Underjordiske.

Krølle Bølle har som merchandise haft succes i mange år i turistbranchen på Bornholm, hvor der både kan købes nøgleringe, bamser, kaffekrus og lignende med Krølle Bølle. 

Indtil 1. januar 2008 har Andelsmejeriet i Klemensker og Nestlé Premier Is i samarbejde produceret og solgt Krølle Bølle-is, herefter overtog norske Diplom Is rettighederne til navnet Krølle Bølle og dermed også produktionen af isen. i 2013 blev rettighederne solgt til Butlers Choice og produktionen på Bornholm ophørte. I 2017 indgik Butlers Choice samarbejde med supermarkedskæden REMA 1000, isen blev relanceret landsdækkende i en moderniseret udgave; Økologisk, Fairtrade-certificeret og med mælk og fløde fra danske Jersey-køer. Produktionen flyttede til Skee Is i Store Merløse på Midtsjælland. I 2022 blev rettighederne til Varemærket købt tilbage til Bornholm og ejes nu af Bornholms Ismejeri i Svaneke, som har genoptaget produktionen af en række af de historiske bornholmske pinde-is, der nu igen sælges flere steder på øen, udover i Iscafeen i Postgade i Svaneke. 

Et flerårigt forskningsprojekt om overtro på Bornholm kaldes populært Krølle Bølle-forskning.

Eksterne henvisninger 

Kærbyskolen: Krølle Bølle

Noter 

Børnebøger
Bornholm
Maskotter
Blomster og træer

Blomster og træer (opr. titel: Flowers and Trees) er en kort tegnefilm fra 1932, der har æren af at 
være den første tegnefilm i farver, lavet med det på det tidspunkt nyopfundne Technicolor. Den er en del af Walt Disneys Silly Symphony-serie, og bygger helt og holdent på ideen fra de første af dem med at bygge det op som en visualisering af musik. Den er helt uden talt dialog, figurerne bruger udelukkende mimik.

Handlingen er enkel: to unge træer bliver forelsket i hinanden, men en gammel gnaven træstub er jalous og sætter ild til skoven. Men fuglene prikker hul i en sky, der slukker skovbranden, den gamle gnavne stub er selv brændt op af sin egen ild, og til sidst er de to unge træer brud og brudgom med blomsterne som brudepiger.

Der er delte meninger om, hvorvidt den er holdbar i dag, men den viser meget af den virtuositet, som Disneys stab var kommet frem til på det tidspunkt.

Ekterne henvisninger 
 

Tegnefilm fra USA
Amerikanske film fra 1932
Egebjerggård

Egebjerggård er en hovedgård, som er oprettet i 1650 med navnet Einsidelsborg, kaldt Egebjerggård fra 1931. Gården ligger i Krogsbølle Sogn, Skam Herred, Otterup Kommune. Fra 2007 i Nordfyns Kommune. Hovedbygningen er opført i 1830 ved J.P. Jacobsen. Egebjerggård Gods er på 1021 hektar. I skoven ved gården ligger den Brændte Eg.

Ejere af Egebjerggård 

 (1650-1657) Henrik Clausen Podebusk
 (1657-1700) Rudolph Abraham Henriksen Podebusk / Mourids Henriksen Podebusk 
 (1700-1716) Rudolph Abraham Henriksen Podebusk / Malte Mouridsen Podebusk 
 (1716-1740) Malte Mouridsen Podebusk 
 (1740-1745) Anshelm Vilhelm Carl Mouridsen Podebusk
 (1745-1781) Malte Frederik Mouridsen Podebusk 
 (1781-1795) Joachim Godske Adamsen greve Moltke
 (1795-1810) Ulrik Wilhelm de Roepstorff
 (1810-1813) Christian Alexander von Petersdorff 
 (1813-1839) Gregers Christian Frederik von Petersdorff
 (1839-1846) Ulrik Wilhelm von Petersdorff
 (1846-1915) Christian Alexander von Petersdorff 
 (1915-1919) Paul Ludvig von Petersdorff
 (1919-1926) Theodor Sigismund Wedel-Heinen
 (1926-1929) Karen Christiansdatter Middelboe gift Wedel-Heinen
 (1929-1931) Hans Christian Middeboe
 (1931-1953) S.E. Ingemann
 (1953-1963) Christian Christensen
 (1963) Ejnar Oberbech-Clausen
 (1963-1999) Mads Eg Damgaard
 (1999-2022) Egebjerggård A/S v/a Mads Eg Damggaards Familiefond og direktør Kim Villumsen
 (2022-) Mads Eg Gensmann

Ekstern henvisninger 

 Egebjerggård Gods

Kilder 
 J.P. Trap: Danmark 5.udgave, Kraks Landbrug

Herregårde i Odense Amt
Fredede slotte og herregårde i Danmark
Herregårde i Nordfyns Kommune
Fredede bygninger, konstruktioner og anlæg i Nordfyns Kommune
Blokade

Blokade er flertydigt det kan henvise til:
 Blokade (medicinsk) – ved smerter i led og muskler kan der gives en indsprøjtning med binyrebarkhormon og/eller et lokalbedøvende middel.
 Blokade (strejke) – hvor en virksomhed hindres i at virke ved at medlemmer af en fagforening forbydes at tage ansættelse der (kombineret med at de ansatte medlemmer strejker).
 Blokade (protest) – hvor demonstranter blokerer et område eller adgang for myndigheder.
 Blokade (militær) – hvor et område helt eller delvist afskæres fra kontakt med omverdenen. Blokade af et land er at opfatte som en krigserklæring.
Screwball comedy

Screwball comedy er en komisk filmgenre, der havde sin blomstringstid i 1930'erne og 1940'erne i kølvandet på fremkomsten af talefilmen. Modsat stumfilmenes  slapstick satsede komedierne på verbal humor, og screwball-komedierne var karakteriseret ved en dialog, hvor den ene replik kom hurtigt efter den anden.

Eksempler på screwball comedies

Fra blomstringsperioden 
 Det hændte en nat (It Happened One Night, Frank Capra, 1934)
 Han, hun og leoparden (Bringing Up Baby, Howard Hawks, 1938)
 Natten før brylluppet (The Philadelphia Story, George Cukor, 1940)
 En moderne Eva (The Lady Eve, Preston Sturges, 1941)
 Arsenik og gamle kniplinger (Arsenic and Old Lace, Frank Capra, 1944)

Senere eksempler 
 Ingen er fuldkommen (Some Like It Hot, Billy Wilder, 1959)
 Du er toppen, professor (What's Up, Doc?, Peter Bogdanovich, 1972)
 Fisken de kaldte Wanda (A Fish Called Wanda, Charles Crichton, 1988)
 Intolerable Cruelty (Joel og Ethan Coen, 2003)

Skuespillere kendt fra screwball comedies 
 Katharine Hepburn
 Cary Grant
 Jean Arthur
 Clark Gable
 Irene Dunne
 William Powell
 Barbara Stanwyck
 Claudette Colbert

Filmgenrer
Status Quo

Status Quo er et britisk rockorkester, med blandt andet hits som Down Down, Whatever You Want og Caroline. Status Quo blev startet i 1962 af bassisten Alan Lancaster og guitarist/forsanger Francis Rossi.

Diskografi 
Picturesque Matchstickable Messages from the Status Quo (1968)
Spare Parts (1969)
Ma Kelly's Greasy Spoon (1970)
Dog of Two Head (1971)
Piledriver (1972)
Hello! (1973)
Quo (1974)
On the Level (1975)
Blue for You (1976)
Rockin' All Over the World (1977)
If You Can't Stand the Heat... (1978)
Whatever You Want (1979)
Just Supposin' (1980)
Never Too Late (1981)
1+9+8+2 (1982)
Back to Back (1983)
In The Army Now (1986)
Ain't Complaining (1988)
Perfect Remedy (1989)
Rock 'til You Drop (1991)
Thirsty Work (1994)
Don't Stop (1996)
Under The Influence (1999)
Famous in the Last Century (2000)
Heavy Traffic (2002)
Riffs (2003)
The Party Ain't Over Yet (2005)
In Search of the Fourth Chord (2007)
Quid Pro Quo (2011)
Bula Quo! (2013)
Aquostic: Stripped Bare (2014)
Aquostic II: That's a Fact (2016)

Eksterne henvisninger 

Musikgrupper fra Storbritannien
Har spillet på Roskilde Festival
Musikgrupper fra 1962
Henrik Gerner (biskop)

Henrik Thomsen Gerner (9. december 1629 i København – 13. maj 1700 i Viborg). Han blev ca. 1656 gift med Dorthea Jensdatter Bircherod (1636–1705).
Han var cand.theol. og blev sin svigerfars efterfølger som sognepræst i Birkerød Kirke. Her virkede han 1657–1693. I 1658 gik Henrik Gerner sammen med frihedskæmperne Lorenz Tuxen, Hans Steenvinkel og Hans Rostgaard mod svenskerne i Nordsjælland. De planlagde at generobre Kronborg, men planen mislykkedes, da svenskerne opsnappede et brev med navnene på de sammensvorne. Henrik Gerner og Hans Steenvinkel kom i fangenskab i kasematterne under Kronborg slot. Her sad de begge indtil Kronborgs befrielse i 1659. Han var også  provst i Lynge-Kronborg og biskop i Viborg fra 1693 til sin død. Han døde af sult, efter at et stykke kød satte sig fast i halsen.

Lænken og loddet, som han bar under fangenskabet i Kronborg, tog han til Birkerød, og de hænger på væggen i Birkerød Kirke.

Eksterne henvisninger 

 

 Om Gerner på:   Nomos-dk.dk    –   Kalliope.org

Danskere i 1600-tallet
Biskopper over Viborg Stift
Personer fra København
Personer i Dansk Biografisk Leksikon
Fragments from a Space Cadet

Fragments From a Space Cadet er et album fra danske Kenneth Bager. Med cd'en medfølger en dvd.

Kenneth Bager præmieres med 50.000 kr. af Statens Kunstfond i 2006 for ”Fragments From a Space Cadet” – Kunststyrelsen – Statens Kunstfonds tonekunstudvalgs præmieringer 2006

Spor 
 Fragment Six (Speak my name) (Feat. Camilla Munck)
 Fragment Zero (... and I kept dubbin')
 Fragment One (...and I kept hearing) (Feat. Gisli)
 Fragment Two (The first picture) (Feat. Julee Cruise)
 Fragment Eight (The sound of swing) (Feat. The Hellerup Cool School Choir)
 Fragment Five (Moonlight Talking) (Feat. Camilla Munck)
 Fragment Seven (Les Fleurs) (Feat. Julee Cruise)
 Fragment Three (Walther & Viola)
 Fragment Ten (On the floor – dub) (Feat. Julee Cruise)
 Fragment Four (Love won't leave me alone) (Feat. Nikolaj Grandjean & Jean Luc Ponty)
 Fragment Nine (Would you like to seduce me?)
 Fragment Eleven (The day after yesterday – a love story in five parts)
 Part 1: The meeting
 Part 2: Traveling
 Part 3: The story (Feat. Julee Cruise)
 Part 4: Reflections
 Part 5: It'll never happen again (Feat. Julee Cruise & Syd Matters)

Eksterne henvisninger 
 Shhh!records 

Musikvideoer og DVD-er
Album fra Danmark
Album fra 2005
Copenhagen Gospel Choir

Bemærk: Denne artikel beskriver det danske gospelkor der eksisterede indtil december 2008. Artiklen har ingen relation til det tidligere Valby Gospel Choir, der i 2013 ændrede navn til Copenhagen Gospel Choir.

Copenhagen Gospel Choir (forkortet CGC, tidl. Copenhagen Community Gospel Choir) var et dansk gospelkor, der består af ca. 60 sangere i forskellige kompetenceniveauer.

Historie 
Koret, der var tilknyttet Pinsekirken og havde en historie der gik tilbage til fra før 1988, eksisterende indtil december 2008. Oprindeligt havde de to Pinsemenigheder, Elim og Tabor, hver sit kor, "En vej" og "Praise", men efter at "En vej" blev opløst, videreførte nogle af korets medlemmer, i 1992, koret under navnet "Breeze of Gospel", med Kathrina Brunnstrøm som dirigent og korleder.

Pinsemenighederne Elim og Tabor blev, i 1993, slået sammen. De to kor fortsatte dog stadig hver for sig indtil 8. januar 1994 hvor også de blev slået sammen, nu under navnet Copenhagen Community Gospel Choir.

Koret bestod på daværende tidspunkt udelukkende af medlemmer fra Pinsekirken, men i august 1997 holdt koret optagelsesprøver, hvor der blev åbnet for, at personer uden kirkelig baggrund kom med i koret, som herefter talte 80 medlemmer.

I begyndelsen af 1998 fik koret sit eget band, som bestod af en pianist, en guitarist, en bassist og en trommeslager. Koret fik i december 1999 også egen lydmand og en ekstra dirigent, Christian Axelsen.

Koret indspillede, den 7. november 1999, sin første live cd og video, ”We are Blessed”.

Den 22. april 2001 skiftede koret navn til Copenhagen Gospel Choir. Koret fik i den periode endnu en dirigent, instruktør, solist og solist-coach, Julie Lindell, og en medinstruktør, Louise Bjurling.

26. august 2002 holdt CGC koncert på Plænen i Tivoli. Medlemmer af CGC var, den 21. september 2003, med på optagelse til Hella Joofs film Oh Happy Day, i Sct. Bends Kirke i Ringsted.

Koret leder har valgt at fratræde sin position pr. 31. december 2008 – og da en ny leder ikke er fundet, har koret valgt at dreje nøglen om. Den allersidste koncert blev afholdt d. 15. december 2008 i Apostelkirken, København.

I 2013 ændrede det tidligere Valby Gospel Choir sit navn til Copenhagen Gospel Choir. De to kor har dog ikke nogen relation til hinanden.

Dirigenter i korets historie 
 Oplysning om tidligerer dirigenter og årrække mangler
 1992 – 2005: Kathrina Brunnstrøm
 2005 – 2007: Claes Wegener
 2007 – 2008: Sofie Hermind
 December 2008: Koret ophørte

Gæstedirigenter 

 Nellie Ettison

Se også 
 Gospel
 True Gospel Singers

Eksterne henvisninger 
 
 Copenhagen Gospel Choir på korets tidligere webmasters websted

Kor fra Danmark
Musikgrupper fra Danmark
Musikgrupper fra 1988
Kalmarsund

Kalmarsund er et farvand mellem Sveriges fastland og den svenske ø Öland i Østersøen. Den korteste afstand mellem Öland og fastlandet er cirka 3 kilometer.  Midt i den nordlige del af Kalmarsund ligger nationalparken Blå Jungfrun.

Se også
Kalmar

Farvande i Sverige
Screwball

Screwball kan henvise til flere artikler:

 Screwball comedy – en filmgenre med fokus på verbal humor
 Screwball – et særligt skruet pitch i baseball
The Open Door

The Open Door er det andet studiealbum fra det amerikanske rock band Evanescence. det blev udgivet den 25. september 2006 i Polen, 27. september i Japan, 29. september i Irland, 30. september i Australien og Italien samt den 2. oktober i resten af Europa.

Spor 
 Sweet Sacrifice
 Call Me When You're Sober
 Weight Of The World
 Lithium
 Cloud Nine
 Snow White Queen
 Lacrymosa
 Like You
 Lose Control
 The Only One
 Your Star
 All That I'm Living For
 Good Enough
Samt et iTunes eksklusiv, hvis man forudbestilte albummet:
 The Last Song I'm Wasting On You

Se også 
 Evanescence
 Fallen

Eksterne henvisninger 
 Evanescence officielt website
 The Open Door Tour information 

Album fra 2006
Evanescence
Karl Johan (svamp)

Karl Johan svamp, populær-navn for svampearten spiselig rørhat, Boletus edulis.

Navnet stammer fra den svenske konge Karl XIV Johan (1763-1844), som angiveligt holdt meget af at spise svampen, der er blandt Europas mest eftertragtede spisesvampe.

Et godt kendetegn, ud over at det er en rørhat, er, at kødet er helt hvidt og på flere andre sprog hedder den da også "den hvide svamp".

Voksesteder 
Spiselig rørhat danner ektomykorrhiza med både løv- og nåletræer. I månederne august og september finder man oftest svampen i løvskov, mens man i oktober ofte har større held i granplantager og langs med skovveje.

Forvekslingsmuligheder 
Karl Johan-svampen kan forveksles med sommer-rørhat, Boletus reticulatus, som også er spiselig.

En mindre behagelig forvekslingsmulighed er den uspiselige galderørhat, Tylopilus felleus, som ikke er giftig, men smagen er meget bitter.

Kilder 
  Taxonomicon – Boletus edulis

Spiselige svampe
Rørhat
Svampe i Danmark
Bordeaux

Bordeaux er en storby i det sydvestlige Frankrig. Den er administrativ hovedby (præfektur) for departementet Gironde og hovedstad for den administrative region Nouvelle-Aquitaine. Befolkningstallet er ca. 230.000, med en total befolkning i det bymæssige område omkring 754.000. Indbyggerne kaldes Bordelais/Bordelaise.
Bordeaux er desuden hovedby i vindistriktet Bordeaux.

Historie 
Bordeaux var en af den den tyske marines u-båds baser under 2. verdenskrig.

Demografi

Infrastruktur 
Byens lufthavn, Bordeaux-Mérignac Airport, er den sjettemest travle i Frankrig baseret på passagerantal. Udover en række indenlandske forbindelser er der herfra også forbindelser til en lang række lufthavne i resten af Europa samt i Nordafrika, fra sommeren 2017 også København.

Byens centrale jernbanestation er Gare de Bordeaux-Saint-Jean, og herfra er der blandt andet TGV-forbindelse til Paris, Toulouse og Irun.

Venskabsbyer og samarbejdspartnere 
 Venskabsbyer
  Bristol, Forenede Kongerige, fra år 1947
  Lima, Peru, fra år 1957
  Quebec, Canada, fra år 1962
  München, Tyskland, fra år 1964
  Los Angeles, USA, fra år 1968
  Porto, Portugal, fra år 1978
  Fukuoka, Japan, fra år 1982
  Madrid, Spanien, fra år 1984
  Ashdod, Israel, fra år 1984
  Casablanca, Marokko, fra år 1988
  Wuhan, Folkerepublikken Kina, fra år 1998
  Oran, Algeriet, fra år 2003

 Samarbejdsaftaler
  Sankt Petersborg, Rusland, fra år 1992
  Riga, Letland, fra år 1993
  Krakow, Polen, fra år 1993
  Bilbao, Spanien, fra år 2000

Uddannelse 
 E-Artsup
 École pour l'informatique et les nouvelles technologies
 ESME Sudria
 Kedge Business School
 Université Bordeaux I

Eksterne henvisninger

Kilder 

 
Byer i Frankrig med over 100.000 indbyggere
Byer i Gironde
Tour de France-byer
Frankrigs præfekturer
Post-it

En Post-it er en label, der er fabrikeret af 3M. De er oftest gule og med lim på bagsiden, så de let kan klistres på mange forskellige overflader, fx køleskabsdøre m.v.

Links 
 Post-it notes
 Post-it notes generator

Trykke- og skrivepapir
Etableret i 1968
Huskeliste
Neil Gaiman

Neil Gaiman (født 10. november 1960) er en britisk forfatter, nu bosat i Minneapolis, Minnesota, USA. Neil Gaiman har skrevet romaner, noveller, tegneserier og film i genrerne science fiction og fantasy. Han er mest kendt for de prisvindende The Sandman og American Gods, samt de nu filmatiserede Stardust og Coraline. Han har været gift med Mary T. McGrath, med hvem han har to døtre, Holly og Maddy og en søn, Michael. Neil Gaiman blev 2. januar 2011 gift med sangeren Amanda Palmer. De fik sønnen Anthony i 2015.

Biografi 

Gaiman er født i byen Portsmouth på Englands sydkyst. Efter at hans forældre opdagede Scientology, flyttede familien i 1965 til East Grinstead. Gaiman boede i East Grinstead fra 1965 til 1980 og igen fra 1984 til 1987.

Gaiman voksede op med bøger af C.S. Lewis, J.R.R. Tolkien, Michael Moorcock, Ursula K. Le Guin and G.K. Chesterton. Senere blev han interesseret i science fiction og læste forfattere som Samuel R. Delany, Roger Zelazny, Harlan Ellison, H.P. Lovecraft, Thorne Smith, and Gene Wolfe.

I 1980'erne forfulgte Neil Gaiman en karriere som journalist; foretog interviews og skrev boganmeldelser for at lære om branchen og skabe nyttige forbindelser. Han skrev og anmeldte for British Fantasy Society. Han fik sit første fantasynovelle, Featherquest, udgivet i Imagine Magazine i 1984, da han var 23 år.
I 1984 skrev han også sin første bog, en biografi om bandet Duran Duran og en anden bog, Ghastly Beyound Belief med en samling af citater som han skrev sammen med Kim Newman. Han skrev også interviews og artikler for forskellige britiske magasiner. Sidst i 1980'erne skrev han Don't Panic: The Official Hitchhiker's Guide to the Galaxy Companion, om Douglas Adams og The Hitchhiker's Guide to the Galaxy. Efter skrev han, hvad der senere skulle blive begyndelsen til Good Omens skrevet i samarbejde med Terry Pratchett.

Gaiman blev venner med tegneserieskaberen Alan Moore og begyndte derefter selv at skrive tegneserier og hans første blev Miracleman som han tog op efter netop Alan Moore, der havde forladt serien. Gaiman samarbejdede med tegneren Mark Buckingham om adskillige numre af serien indtil seriens forlag, Eclipse Comics, gik nedenom og hjem og efterlod serien uafsluttet. De første tegneserier Neil Gaiman rent faktisk fik udgivet kom i 1986 og 1987 og var fire korte striber i lang række af striber kaldet Future Shocks i tegneserien 2000AD. Han skrev derefter tre grafiske romaner med sin ven og foretrukne samarbejdspartner Dave McKean med titlerne Violent Cases, Signal to Noise, and The Tragical Comedy or Comical Tragedy of Mr. Punch. Han fik arbejde hos DC Comics, hvor hans første opgave var serien Black Orchid. Neil Gaiman har også skrevet bogen Odd og frostjætterne.

Eksterne henvisninger 

 Neil Gaiman's personlige website

Noter 

Tegneserieforfattere fra Storbritannien
Romanforfattere fra Storbritannien
Manuskriptforfattere fra Storbritannien
Novelleforfattere fra Storbritannien
Science fiction-forfattere fra Storbritannien
Fantasyforfattere fra Storbritannien
Kæmpekænguru

Kæmpekænguru er betegnelsen for de største arter af kænguruer, især rød kæmpekænguru (Macropus rufus) og de to nært beslægtede grå kæmpekænguru (M. giganteus) og vestlig grå kæmpekænguru (M. fuliginosus). Med navnet "kæmpekænguru" mentes tidligere kun arten Macropus giganteus (nu: "grå kæmpekænguru").

Noter 

Kænguruer